88 Službeni list Europske unije 02/Sv. 3 31997R0467 13.3.1997. SLUŽBENI LIST EUROPSKIH ZAJEDNICA L 71/1 UREDBA VIJEĆA (EZ) br. 467/97 od 3. ožujka 1997. o oslobođenju od carina za određene farmaceutske aktivne sastojke koji kod Svjetske zdravstvene organizacije imaju ,međunarodno nezaštićeni naziv" (INN) te određene proizvode koji se koriste za izradu gotovih farmaceutskih proizvoda i kojom se određenim INN-ovima, čija namjena nije prvenstveno farmaceutska, opoziva oslobođenje od carina namijenjeno farmaceutskim proizvodima VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 113., uzimajući u obzir prijedlog Komisije, budući da su tijekom Urugvajske runde pregovora Zajednica i veći broj zemalja raspravljale o oslobođenju carina za farma- ceutske proizvode; budući da su sudionici tih razgovora zaključili da bi osim proiz- voda obuhvaćenih poglavljem 30. Harmoniziranog sustava (HS) i tarifnim brojevima HS 2936, 2937, 2939 i 2941, oslobođenje od carina trebali dobiti određeni farmaceutski aktivni sastojci koji kod Svjetske zdravstvene organizacije imaju ,međunarodno nezaštićeni naziv" (INN), kao i određene soli, esteri i hidrati tih INN-ova, te također određeni proizvodi koji se koriste za proiz- vodnju gotovih farmaceutskih proizvoda; budući da su rezultati tih rasprava, koji se navode u zapisniku s rasprave, uneseni u tarife sudionika koji su dodani kao Prilog GATT-ovom Protokolu iz Marakeša iz 1994.; budući da su također zaključili da će se predstavnici članica Svjetske trgovinske organizacije (WTO), koje su ujedno i stranke u zapisniku s rasprave, redovno sastajati pod pokrovi- teljstvom Vijeća Svjetske trgovinske organizacije za trgovinu robom barem jednom u tri godine kako bi razmotrili stanje proizvoda, u namjeri da nove farmaceutske proizvode suglasno oslobode carina; budući je održano prvo takvo razmatranje na kojemu je zaklju- čeno da bi još nekim dodatnim INN-ovima i proizvodima koji se koriste u proizvodnji i izradi gotovih farmaceutskih proiz- voda trebalo dodijeliti oslobođenje od carina te da bi popis određenih prefiksa i sufiksa za soli i estere INN-ova trebalo proširiti; budući da je u sklopu razmatranja zaključeno kako je primje- reno ispraviti situaciju vezano uz neke INN-ove koji se pretežito koriste u nefarmaceutske svrhe i koji su nesvjesno uvršteni među INN-ove koji su već oslobođeni carina, DONIJELO JE OVU UREDBU: Članak 1. Od 1. travnja 1997., Zajednica također priznaje oslobođenje od carina za INN-ove navedene u Prilogu I., te također za soli, estere i hidrate tih proizvoda. Članak 2. Od 1. travnja 1997., Zajednica također dodjeljuje oslobođenje od carina za proizvode koji se koriste u proizvodnji i izradi farmaceutskih proizvoda navedenih u Prilogu II. Članak 3. Od 1. travnja 1997., među određene prefikse i sufikse INN-ova koji imaju pravo na oslobođenje od carina uvrštavaju se i oni iz Priloga III. Članak 4. Od 1. travnja 1997., proizvodi navedeni u Prilogu IV. zajedno sa solima, esterima i hidratima tih proizvoda više nisu oslobo- đeni od carina. Članak 5. Ova Uredba stupa na snagu sljedećeg dana od dana objave u Službenom listu Europskih zajednica.